Ο  **Φερνάντο Μανουέλ Σανχούρχο** ({{lang-es|*Fernando Manuel Sanjurjo*, 9 Ιουλίου 1982 - ), περισσότερο γνωστός ως **El Mohicano**, είναι Αργεντινός βετεράνος ποδοσφαιριστής, ο οποίος αγωνίζονταν ως επιτελικός μέσος.

Καριέρα
-------

Ο Σανχούρχο ξεκίνησε σε ηλικία 17 ετών, να αγωνίζεται στην Φέρρο Καρρίλ Οέστε , το 1999, μια κακή χρονιά για την ομάδα που οδήγησε τελικά στον υποβιβασμό της στην Πριμέρα Β Νασιονάλ. Το πρώτο του παιχνίδι με τη Φερρό ήταν στις 3 Οκτωβρίου 1999 εναντίον της Ροζάριο Σεντράλ. Παρέμεινε στην ομάδα ακόμη μια σεζόν και το 2001 μετακόμισε στην Ντεφενσόρες Μπελγράνο. Tη σεζόν 2002-2003 υπήρξε παίκτης της **Club Atlético San Telmo** και τη σεζόν 2003-04 δοκίμασε την τύχη του στην παραγουανή **Club River Plate Asunción**. 

Ανέλπιστα, το καλοκαίρι του 2004 μεταγράφηκε στον Άρη Θεσσαλονίκης. Ντεμπουτάρισε με τους «κίτρινους» στις 18 Σεπτεμβρίου 2004 εναντίον της SKODA Ξάνθης. Με άριστη τεχνική κατάρτιση και ικανότατος οργανωτής του παιχνιδιού ξεχώρισε γρήγορα στη μεσαία γραμμή της ομάδας αγωνιζόμενος στα περισσότερα ματς του πρωταθλήματος και του κυπέλλου. Εντούτοις ο οξύθυμος χαρακτήρας του και το εκρηκτικό του ταπεραμέντο τον οδήγησαν σε συχνούς διαξιφισμούς με αντίπαλους παίκτες, όπως στο ματς εναντίον του ΠΑΟΚ στις 27 Φεβρουαρίου 2005, όταν διαπληκτίστηκε με αντίπαλο του και τιμωρείται με πέντε αγωνιστικές Οι τραυματισμοί και οι κάρτες συνέχισαν να αποτελούν μια καθημερινότητα για τον παίκτη μέχρι τις 12 Φεβρουαρίου 2006, όταν στο εντός έδρας ματς εναντίον του Πανηλειακού ο Σανχούρχο τραυματίστηκε σοβαρά στο γόνατο, χειρουργήθηκε κι έχασε το υπόλοιπο της σεζόν και κάπως έτσι ήρθε μοιραία το τέλος της συνεργασίας του με τον Άρη.  Με τον Άρη, κατέγραψε συνολικά 44 συμμετοχές, εκ των οποίων οι 24 στο Πρωτάθλημα (με 5 γκολ),οι 12 (με ένα τέρμα) για το πρωτάθλημα της Β Εθνικής, οι 7 στο Κύπελλο Ελλάδας και μια για το Κύπελλο ΟΥΕΦΑ, όταν και σκόραρε ένα καταπληκτικό τέρμα σε βάρος της Ρόμα, μέσα στο Ολίμπικο. 

Στις 7 Ιανουαρίου 2007, ο Σανχούρχο υπέγραψε συμβόλαιο διάρκειας 3 ½ ετών με τον Γιάννενα αποτελώντας προσωπική εισήγηση του προπονητή της ομάδας Νίκου Αναστόπουλου, ο οποίος γνώριζε την αξία του παίκτη από την κοινή τους θητεία στον Άρη. 
Ωστόσο η χρονιά δεν κύλησε καλά για τον Σανχούρχο στα Γιάννενα με αποτέλεσμα να μείνει ελεύθερος και υπογράψει στις 28 Δεκεμβρίου 2007 συμβόλαιο διάρκειας 1 ½ έτους με τον Διαγόρα Ρόδου 

Παρά τις 17 συμμετοχές και τα 3 τέρματα που σημείωσε κατά την εξάμηνη παρουσία του στη Ρόδο, τον Ιούλιο του 2008 έμεινε ελεύθερος από το Διαγόρα και μεταγράφηκε στον Πυρσό Γρεβενών 

Με την καριέρα του στο ναδίρ, επέστρεψε στη Λατινική Αμερική, για να αγωνισθεί με τα χρώματα της Βολιβιανής  Χόρχε Γουίλστερμαν. Στις 10 Δεκεμβρίου του 2010 υπέγραψε συμβόλαιο και φόρεσε επί μια διετία την φανέλα της Αουρόρα στην Πριμέρα Ντιβισιόν της Βολιβίας. Με την Αουρόρα έφτασε στους 16 του Κόπα Σουδαμερικάνα και στον ενάμιση χρόνος της παρουσίας του στην ομάδα της Κοτσαμπάμπα συνολικά κατέγραψε 32 συμμετοχές και ένα τέρμα.

Τον Ιούνιο του 2012, μετακόμισε στο Εκουαδόρ, για λογαριασμό της **Club Centro Deportivo Olmedo** 
Συνέχισε στην Βολιβιανή **C.D. Técnico Universitario** (2013) ενώ στις 15 Αυγούστου 2013 επέστρεψε στην Αργεντινή για να φορέσει διαδοχικά τις φανέλες των **Alumni de Villa María**, **Argentino de Merlo** (2014-15) και **Club Sportivo Patria** (2015).

Παραπομπές
----------

1. ↑  Fernando Manuel Sanjurjo laferropedia.com
2. ↑  Fernando Manuel Sanjurjo En una baldosa
3. ↑  River Plate Asuncion 2003
4. ↑  ΑΡΗΣ: Πρόστιμο στον Σανχούρχο
5. ↑  Ο ΑΡΗΣ ΑΠΛΩΣ ΕΠΙΒΕΒΑΙΩΣΕ ΤΗΝ ΑΝΩΤΕΡΟΤΗΤΑ ΤΟΥ ΕΠΙ ΤΟΥ ΠΑΝΗΛΕΙΑΚΟΥ (2-0) ΚΑΙ ΠΛΗΣΙΑΣΕ ΤΗΝ ΚΟΡΥΦΗ
6. ↑  Ρόμα-Άρης γκολ Σανχούρχο
7. ↑  Υπέγραψε στον ΠΑΣ ο Σανχούρχο
8. ↑  Σανχούρχο και επίσημα στο Διαγόρα
9. ↑  "Μπαμ" με Σανχούρχο ο Πυρσός Γρεβενών
10. ↑  Fernando Sanjurjo primer refuerzo de Aurora para temporada 2011
11. ↑  Olmedo contrata a argentino Fernando Sanjurjo
12. ↑  Ποδοσφαιρική στέγη στο… Εκουαδόρ βρήκε ο Σανχούρχο! (video)
13. ↑  Tecnico Universitario Transfers 2013 - Summer
14. ↑  Sportivo Patria Squad — 2015

Εξωτερικές πηγές
----------------

* Προφίλ του Φ. Σανχούρχο στο transfermarkt.com
* Προφίλ του Φ. Σανχούρχο στο bdfa.com.ar
* Σανχούρχο: Ικανός, οξύθυμος αλλά και άτυχος